
^Tua jam undique erga humanitatetn 
artemque salutarem pervulgata merita , 
Optime Antecessor, quum praeclarum in 
Sanctae Mariae Novae Nosocomio Prae- 
fecti munus sustineas , tuamque praestan~ 
tem doctrinam in studiosos juvenes tanto 
cum plausu effundas , phisiologiae atque pa~ 
% thologiae praeceptis tradendis , in causa 
rnaxime sunt cur ego tihi hunc meum la- 
borem nuncupem, ut gratior tuis auspiciis 
medicorum oculis appareat ; et si aliquid 

consideratione dignum in ipso reperiant 
ad experimentum revocare non renuant. 

Tuam interim probatam animi beni- 
gnitatem mihi te esse servaturum, meae- 
que erga te existimationis argumenturn 
minime spreturum ccrte confido., 

X ost uudevigiiiti annos quibus praxim acu- 
tarum gastricarum febrium in Sanctae Mariae 
Novae Nosocomio, singularibus cubiculis, exer- 
ceo, quum aliquid observatione dignum quoad 
potui, alio tempore, attulerim, quo meis aegris 
saltem profuisse credi possim; nunc novos obser- 
vatus exponere mihi certum est, longo assiduo- 
que studio comprobatos, ut aliquod augmentum 
arti salutari, ac utilitatem languenti humanitati 
aiTeram. Quum autem in dissertationis forma 
quaedam praecepta magnopere consideranda , 
quod ad curaliouem harum febrium attinet , exi- 
bere libeat, volo jam primum omnium aniraad- 
verti ex vario earuradem percurrendi modo, aliquo 
praesertim tempore curationis, methodum varian- 
dara, ac modificandam esse, ne in maximos in- 
cidatur errores , quod absque longa experientia 
accidere facile est. Ex hoc agendi sYstcmate dulce 

\ itlere est, miscros in mortis agone aliquando 
constitutos mirabiliter reviviscere , quod non 
tam raro mihi evenit , observantibusque in No- 
socomio nuper fuit etiam assertum. Febris ita- 
que, quae bominem aggreditur virium jactura, 
oris amaritie, vultu subpallido, quadam leni 
stupiditate, lingua vel arida, viridescenti , aut 
parum rubra , sordido muco oblita , dentibus 
labiisque in morbi cursu simili crusta obductis, 
cum interdum vomendi voluntate, oculis vel 
naturalibus, aut subrubeis, in somnum procli- 
vitate, ac levi delirio iu suo principio, graviori 
in febris cursu , cute vcl sicca, aut naturali, 
frigoris levibus horripilationibus, ac sine istis, 
alvo constipata, vei leviter soluta , rara in prin- 
cipio ventris tumefactione , levi stomachi dolore, 
fere semper absque ulla cutis eruptione: baec 
symptomata, interdum mitissima, gastricam fe- 
brem ostendunt, praesertim quum pulsus sint 
parvi , ac debiles , calorque a naturali parum 
recedens; et per duos, tres, quatuor, et quin- 
que dies aliquando persistunt, quae paullatim 
in dies augentur, aliisque novi generis insur- 
gentibus junguntur , ut in aliqua bujus febris 
descriptioue videbimus. Ne tamen in maximum 
excrescat opus, si harum febrium descriptio 
omnes mutationes , ac differentias vellet con- 
tinere , quod penes raedicos auctores videre 
optime est , quaedam solummodo artis auxilia 

maxinia digna observatione producere libet , 
quae in hujus febris gravissimo cursu praescribi 
debent, dum res fere conclamata apparet; dum- 
modo morbi circumstantiae reperiantur pro quo- 
dam remedio exibendo requisitae, quo ex orci 
faucibus miseri mirabiliter ut plurimum eripiun- 
tur. Ut ergo ad meam comprobandam sententiam 
veniam, et ut clarius elucescat qua febris periodo 
atque tempore remedium de quo acturus sum 
possit adbiberi , veramque morbi naturam osten- 
dam, aliquid de bujus remotis, ac immediatis 
causis exponere expedit, ne remedii actio in cor- 
poris vires labefactatas , et in sanguinem a nor- 
mali ordiue valdc amotum, quoad fieri potest, 
omnino obruatur. Hae in duas distingui possunt 
in externas nempe ac internas, utpote quae ad 
claram disputandi rationem accomodatae vi- 
deantur. Inter primas recensenda sunt animi 
pathemata, nimius corporis motus, cibi malae 
naturae, venus immodica, palustris aeris actio, 
miasmata per aerem volitantia, transpiratio re- 
pressa, frigori longa expositio, atque calori, stu- 
dia nimis protracta , somnumque impedientia, 
quae omnia corpus defatigando, ejusdemque vires 
bauriendo, stomacbus suis muueribus in digestio- 
nis actione minime fungitur, omniaque cbilopo- 
jetica viscera a naturali ordine recedunt, et ad 
morbum de quo agitur corpus dispouunt, chilo 
male eiaborato, qui dum in sanguiuem immu- 

talur, semina ad septicum priticipium evolven- 
dum apta efformantur. Ex causis supra dictis, 
quum sanguis male confectus oriri debeat, hu- 
mores ab ipso secreli propriis visceribus, secun- 
dum qualitatem humoris secernendi pro vitae 
usu necessarii, morbosam naturam sequeutur. 
Bilis in jecure fere omnium viscerum priucipe 
secreta, quum digestioni, atque chiliiicalioui 
quammaxime inserviat, ex optima, vel prava 
ejusdem natura salus, aut morbus ut oriatur ne- 
cesse est. 

Haec ut imraediata febris interna causa ut 
plurimum est cousideranda , (i) ut symptomata 
ipsa declarant, scilicet auorexia, oris amarities, 
vultus subpaliidus, fere subictericus , oculique 
hunc colorem praeseferentes, vomendi voluntas, 
stomachi ventrisque dolores,alvi dejectioncs luleo 
colore tiactae. 

Quid ergo (ieri posse credamus quum ista 
male elaborata in ventriculo intestinisque hae- 
reat, reliquisque a naturali statu remolis humo- 
ribus immisceatur? Illa sane exorientur mala, 
quae satabunde praeclarissimum Swietenium mo- 
nuisse legimus apud Borr. aph. § 84 si vero bilis 
\>cl copia, vel incipiente putredine peccet cor- 

(1) Quum haec proxima causa , ex varia sanguinis humorumque 
iu visccribus ab eo secretorum prava natura , dirersisque dialhe- 
•ibus, divcrsa possit considcrari; sequitur ut in varias diflTcrentias 
febris gastrica dcbcat distingui. 



Digitized by Google 



rumpit oninia , et acutissimos morbos omnia />u- 
trefacientes excitat. Id quamplurimi celeber- 
rimi artis raagistri confirmaut , interque hosce 
Hoffmannus asserere non dubitavit, quod si bilis 
in intestinorura cavitate diutius kacreat , febrea 
acerrimas, convulsiones , spasmodicosque dolores 
aegrotantibus afferet, quum ex eadem caustici- 
tate stomachum veneni ad instar corrodere vi- 
deatur; ut Bartolinura etiam id affirmasse no- 
vimus. Ex expositis credo neminem futurum 
esse qui dubitet, causam febriura gastricarum 
immediatam e bile quantitate , vel qualitate 
peccante esse deducendam. Ut ergo ad no- 
strum propositum accedaraus, aegrotantera febre 
correptura primis diebus considerare oportet 
illis symptomatis esse affectum superius descrip- 
tis, ex materia prava redundante in primis viis, 
et absorptionis, ac irritationis ope in circulatio- 
nis alveum perducta. Quum igitur lingua sor- 
dida appareat cum oris amaritie, vomitus volun^ 
tate, pulsibus debilibus, ad solicitandam alvum 
vel vomitum promovendum indicatio curatoiia 
medico suadebit. Evacuationes etiam repetitae, 
croceas raaterias foetidasque effundentes, febrem 
debiliorem, pacatioremque aegrum initio reddunt; 
sed crescit in dies febris, sopor, aut delirium ali- 
quando insurgit, pulsus debiles fiunt, dolor ventris 
oritur, qui vermibus interdum conjunctus an- 
thelmintica remedia purgantibus mixta exposcit. 

Febris et descripta symptomata permanent, cly- 
steres quotidie injiciuntur, serum lactis assumit 
aeger, subacidasque potiones abundantes; phlebo- 
thomia praescribitur replicaturque si exposcat 
necessitas, non omissis sinapismis, epispasticis , 
cucurbitulis, hirudinibus, pro re nata, collo aliisque 
in partibus applicatis; sed res eodem modo pro- 
cedunt; crescit interim dcbilitas, voluntas sumendi 
carnis jusculi decrescit, somniculosus fit aeger, 
calor licet moderatus cum sudore conjungitur, 
absque ullo levamine; diebus morbi auctis, alvi 
evacuationes non desunt, clysteribus solicitatae, 
faeces non amplius sunt foetidae, lingua non tam 
sordida inspicitur, venter non valde turget; sed 
vires deficiunt quammaxime, febris procedit sem- 
per parva, vultus pallescit, pulsus magis ma- 
gisque ita languescunt, ut aeger vix loqui possit, 
quemcumque cibum vel levissimum respuit, vi- 
resque ad ultimum fere vitae gradum sunt per- 
ductae, et mors interim urget. Quid ergo fa- 
ciendum aegris in tali gravissimo statu consti- 
tutis? Nil aliud certe quam vires reficere. At 
quibus auxiliis? et ex quo genere depromtis? 
Maxima aegri virium amissio, atque animi de- 
pressio, magna cujusvis capiundi cibi difficul- 
tas, pallida mortis imago, medici spiritum adeo 
torquent, ut nesciat quomodo ei possit succurrere; 
nam per corroborantia licet mitissima, praeser- 
tim siracusanum vinum, vel aqua quammaxime 

dilutum, numquam profuisse, at potius ultimum 
damnum attulisse saepe illum docuit experientia. 
Tali animi anxietate, iac asininum si tentem, me- 
cum ipse dixi, quid nocebit? Difficultas solum- 
modo erit in illud aegroto propinando, qua de- 
victa, exitus plura docebit; et revera blanda ac 
levis ejus natura in humoribus praesertim stoma- 
chi dulcescendis, ad absorptionem, eoque magis 
ad nutritionem apta , non poterit quin maximum 
emolumentum afferat, dummodo aegri imagina- 
tio, ac stomachus ipse hoc egregium remedium 
non respuat. Res feliciter se habuit; nam aegri, 
cochleariorum usu istud primum sorbillando, 
dein quantitate aucta bibendo, mirabile vere 
visu! paullatim resumptis viribus, utoleumlam- 
padi fere extinctae injectum lumen excit, ad 
novam vitam miseri revocabantur , quod istis 
tribus peculiaribus casibus describendis claris- 
sime apparebit — . 

Regina Gibecchini agricola annorum triginta, 
temperamento sanguineo, viro conjuncta, ad No- 
socomium se contulit mense Martii i838; que- 
rebatur se magna corporisdebilitate esse aflectam, 
parvo capitis dolore: vultus parum rubeus erat, 
respiratio facilis , sed frequens, minime anhela; 
pulsus parvuli frequentes, calor febrilis; lingua 
crusta viridescenti erat oblita cum oris amaritie, 
alvus nec constipata, nec soluta , cum nausea, 
absque vomendi voluntate. 

Solulionem mannae in senae decoctione as- 
sumit , et modicas evacuationes prirais diebus 
obtinet: serum lactis, potiones subacidae, cly- 
steres quotidie praescribuntur. Febris remissio- 
nes una quaque die sunt parvae, sine cibi vo- 
luntate, nedum jusculi carnis. In septima die 
somniculosa fit, vultus valde rubescit , aliquan- 
tulum respiratio laesa apparet, et aliquando tus- 
sis excitatur. 

Timenti mihi ne pulmo phlogosi sitaffectus, 
dubitatio occurrit an hoc sit potius symptoma 
febrile, quam vera pulmonaria affectio: sanguinis 
parvulam missionem praescribo, timens ne vires 
magis magisque diminutae febris characterem in 
sinocum putridum permutent, quod hisce fe- 
bribus evenire facile est. Aegrotae conditiones 
post phlebothomiam m pejus ruunt, pulsus de- 
biliores sunt, soporata semper est, tarda in alvo, 
sed faeces foetidas reddit potionum purgantium 
usu. Occurritur sinapismis brachiis, femoribus, 
epispasticis iisdem locis applicatis ; clysteres 
jure carnis confecti ad corpus nutriendum 
injiciuntur cibum omnino respuenti ; sed vi- 
gesima die nulla in melius apparet mutatio, 
immo virium fractio crescit , semper stupida 
interrogationibus vix lente respondet; post vi- 
gcsimum diem omnia in eodem statu per- 
manent, et viribus ad ultimum fere gradum 
perductis, nil aliud superest quam e vivis tol- 

latur. Ia lali rerum statu asiuinum lac illi 
praescribo, quod pharmacopola Antonius Chia- 
rugi valde miratur, irridetque quomodouam ae- 
grotanti citissime moriturae dari, atque ab ipsa 
remedium hoc assumi pos&t, quum omnia ori 
admota repellat. Lac, mirabile vere dictu, non 
respuit , et initio cochlearibus , deinde, excu- 
biarum cura, majori copia sumendo , hoc prae- 
stantissimo artis auxilio e mortis faucibus tol- 
litur, omuium adstantium admiratione. Et de hac 
re quidem pene certus eram , quum stomachus, et 
intestina pravis faecibus essent vacua, quod ad 
lactis consequendum efFectum plurimi interest, 
et praecipuum observationis indicium ad lac 
administrandum est, ut remedii actio utilis sit; 
nam in cadaverum sectione illorum qui febre 
gastrica mortui sunt, non tam raro stomachus, 
intestina, aliaque abdominis viscera nulla af- 
fecta labe visa sunt; ideoque mortis causa vel 
a quodam septico principio in sanguine evoluto 
nervorum systema afliciente, vitamque tollente 
procedere credibile est, vel a maxima jactura 
nervosi in cor influxus , ut aliquando credere 
necesse est — . 

Cherubina Cibecchini annorum viginti, tem- 
peramento debili, et Franciscus frater, conjux 
Reginae, cujus superius historiam retulimus , 
idem temporis, eadem febre correpti in JVoso- 
comium feruntur, mihique curandi obveuiuut. 

Quatuor iu eadem familia febre ejusdem 
oaracteris afliciuntur, ex quibus unus suae domi 
niortuusest. Cherubina iisdem symptomatis, quae 
Regina partitur , aflicitur, et quinta febris die 
propter magnum capitis dolorem, parvam san- 
guinis missionem ex brachio subit, quae septima, 
et nona die hirudinibus collo applicatis renova- 
tur: capilis adhuc dolore permanente, emplastrum 
epispasticum poslica colli parte imponitur; febris 
lento modo procedit; stupida ac somniculosa est, 
sinapismi continenter femoribus brachiisque ap- 
plicantur; levia purgantia alternis fere diebus, 
doloribus ventris saepe ipsam cruciantibus, po- 
tionesque subacidas, serumque lactis quotidie 
sumit aegra , cui undecima die epispastica brachiis, 
dein collo imponimus, pectore et capite id auxilii 
exposcentibus; sed omnia perperam; cibum vel 
levissimum aversatur; stupida, tardissime inler- 
rogationibus respondet: vires interim magis ma- 
gisque pereunt, venter tamen non turget, cutis 
semper sicca absque sudore est, et tali in statu, 
vigcsimum percurrit diem, viribus ad ultimum 
debilitatis gradum perductis : solummodo cly- 
steres jusculo carnis confecti injiciuntur , jam 
jam moriturae. Asininum lac, quod ad hoc usque 
tempus adverso animo repulit, tandem, insisten- 
libus excubiis, cochlearibus sumit. Ex hoc jam- 
pridem spreto auxilio, mirum portentum obser- 
vantibus ofFertur; nam vires paullatim auctae 
puellara ad novam vitam feliciter reducunt — . 

Franciscum Cibeccbini-annorum quadraginta 
biliuso temperamento usque a prima mca visita- 
tione stupidum, nullaque febre inveni, pulsibus 
debilibus, colore lurido. Parum bic loquebatur, 
ac interrogationibus minime satisfaciebat: lingua 
ei lutea , vultus pailidus, nulla cibi appetentia , al- 
vus potius tarda , abdominis cavitas neque tumida, 
neque doiens. Tres permansit boc in statu dies, 
post quos paullatim insurgit calor, febris praecur- 
sor. Nausea, calor, capitisque dolor augentur in 
dies, oris amarities non deiicit, pulsus potius va- 
lidi reperiuntur; purgantia levia, usque a primis 
morbi diebus, potiones subacidae praescribuntur, 
sed pulsuum resisteutia aliquantulum crescente, 
venam incidimus; ventris evacuationes foetidae, 
croceo tinclae colore non desunt,quae, purganti- 
bus reiteratis clysleribusque, sat abunde fluunt. 

Febris tamen eodem modo percurrit, stu- 
pidusque aeger semper est; calor post sanguinis 
missionem potius augescit, et pulsus ea condi- 
tione sunt, ut denuo sauguis mittendus sit; re- 
spiratio decima septima die aliquantulum laesa 
apparet; et pulsus calorque aucli, u i denuo eadem 
solita dosi mittatur sanguis indicio sunt. Omnia 
in vigesima die raeliorem aspectum assumuntjsed 
debilitas quammaxima insurgit cum tussi sicca, 
sed rara , adeo ut aeger cibum quemcumque re- 
spuat, et in pcjus valde ruere videatur, defi- 
cientibus omnino viribus. Asininum lac illi 
praebetur, et licet aegerrime sumat, quum vires 

paullatim insurgere sentiat, libenli auimo ist ud 
( -oucupisr.it , adeo ut ex eo vitam se reciperasse 
confessus sit. 

Diguum nunc consideratione est, quod aegri, 
qui ad ultimum descriptum vitae gradum per- 
venerant, nulla, quae appareret, viscerum in- 
flammatione, facilius ex exposito auxilio exitum 
felicem iuvenirent, quam illi qui aliqua , licet' 
levi, phlogosi , praesertim pulmonum , aflicie- 
bantur, qui lactis usu, tussi remanente, serius 
ad salutem redibant. Reticendum deuique non 
est, aegros hosce, magnis plerumque sacro in 
osse plagis ex decubitu aflici , quae, emplastro 
pane ac lacte et chinae decoctione confecto , 
embregmatibusque ejusdem chinae, feliciter ci- 
catrice obducebantur. 

Quod ergo de circumstantiis, periodo, ac 
tempore hujus administrandi remedii proloquutus 
sum , ut ab artis medicae culloribus libenti 
animo ad experimentum revocetur quammaxime 
exopto, quoniam non solum ex tribus quos re- 
tuli casibus, in aegris meae curationi in Noso- 
comio commissis, fuit conGrmatum, sed etiam 
in quamplurimis renovaturo , quos referre inutile, 
ac forsan grave lectoribus posset videri. 

